Током Прве битке на Марни Молткеово здравље је било нарушено, тако да га је Ерих фон Фалкенхајн наследио на месту начелника генералштаба. Не постоји јединствено мишљење да је Молтке одговоран за неуспех током Прве битке на Марни. Бројни историчари, а посебно Зубер и С. Л. А. Маршал сматрају да је много већи неуспех генерала Александра фон Клука и његове прве армије. Нису успели да задрже линије са Карл фон Биловом другом армијом, па су створили велику празнину између две армије близу Париза. Ту рупу су Французи искористили.